ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยมาตรฐานด้านความเหมาะสมของสถานที่ตั้งเครื่องปฏิกรณ์ปรมาณูวิจัยพ.ศ. ๒๕๕๙ อาศัยอำนาจตามความในมาตรา๙ (๔) แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติ จึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการพลังงานปรมาณูเพื่อสันติว่าด้วยมาตรฐานด้านความเหมาะสมของสถานที่ตั้งเครื่องปฏิกรณ์ปรมาณูวิจัย พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้เครื่องปฏิกรณ์ปรมาณูวิจัย หมายความว่าระบบอุปกรณ์ที่ใช้สำหรับก่อให้เกิดพลังงานปรมาณูอันเกิดจากปฏิกิริยาการแยกหรือรวมนิวเคลียสของปรมาณูอย่างต่อเนื่องและสามารถควบคุมได้โดยมีวัตถุประสงค์เพื่อการอื่นที่มิใช่การผลิตพลังงานไฟฟ้าเชื้อเพลิงนิวเคลียร์ หมายความว่าวัสดุนิวเคลียร์ที่ผ่านกระบวนการที่เหมาะสมเพื่อใช้เป็นแหล่งกำเนิดพลังงานปรมาณูจากการแยกรวม หรือแปลงนิวเคลียสพื้นที่หวงห้าม หมายความว่าพื้นที่โดยรอบเครื่องปฏิกรณ์ปรมาณูวิจัยและผู้ยื่นขออนุญาตมีกรรมสิทธิ์ในพื้นที่นั้นพื้นที่ระวังเหตุ หมายความว่าพื้นที่โดยรอบพื้นที่หวงห้ามซึ่งผู้ยื่นขออนุญาตสามารถจัดการให้ผู้อยู่อาศัยในพื้นที่นั้นซักซ้อมและปฏิบัติตามวิธีการกรณีเกิดเหตุฉุกเฉินทางนิวเคลียร์และรังสีชุมชน หมายความว่าบริเวณที่มีประชากรอาศัยอยู่หนาแน่นเกินกว่า ๒๕,๐๐๐ คนสำนักงาน หมายความว่า สำนักงานปรมาณูเพื่อสันติผู้ยื่นขออนุญาต หมายความว่า ผู้ยื่นคำขออนุญาตผลิต มีไว้ในครอบครอง หรือใช้ซึ่งพลังงานปรมาณูจากเครื่องปฏิกรณ์ปรมาณูพนักงานเจ้าหน้าที่ หมายความว่าผู้ซึ่งรัฐมนตรีแต่งตั้งให้ปฏิบัติการเลขาธิการ หมายความว่า เลขาธิการสำนักงานปรมาณูเพื่อสันติคณะกรรมการ หมายความว่าคณะกรรมการพลังงานปรมาณูเพื่อสันติหมวดทั่วไปข้อกำหนดความเหมาะสมสถานที่ตั้งเครื่องปฏิกรณ์ปรมาณูวิจัย ข้อ๔ สถานที่ตั้งเครื่องปฏิกรณ์ปรมาณูวิจัยต้องได้รับความเห็นชอบความเหมาะสมสถานที่ตั้งเครื่องปฏิกรณ์ปรมาณูวิจัยจากคณะกรรมการข้อ๕ เครื่องปฏิกรณ์ปรมาณูวิจัยแบ่งตามกำลังความร้อนของเครื่องปฏิกรณ์ขณะเดินเครื่องปกติเป็น ๔ กลุ่ม คือ(๑)ระดับกำลังของเครื่องปฏิกรณ์ปรมาณูวิจัยไม่เกิน ๕๐๐ กิโลวัตต์(๒)ระดับกำลังของเครื่องปฏิกรณ์ปรมาณูวิจัยเกิน ๕๐๐ กิโลวัตต์ขึ้นไปแต่ไม่เกิน ๒เมกะวัตต์(๓)ระดับกำลังของเครื่องปฏิกรณ์ปรมาณูวิจัยเกิน ๒ เมกะวัตต์ขึ้นไปแต่ไม่เกิน ๕๐เมกะวัตต์(๔)ระดับกำลังของเครื่องปฏิกรณ์ปรมาณูวิจัยเกิน ๕๐ เมกะวัตต์ขึ้นไปข้อ๖ ให้ผู้ยื่นขออนุญาตดำเนินงานตามขั้นตอนคู่มือสำหรับประชาชนว่าด้วยใบอนุญาตผลิตมีไว้ในครอบครองหรือใช้พลังงานปรมาณูข้อ๗ ผู้ยื่นขออนุญาตต้องแสดงรายละเอียดและแผนดำเนินการที่ใช้สำหรับดำเนินโครงการทั้งหมดในบริเวณสถานที่ตั้งเครื่องปฏิกรณ์ปรมาณูวิจัยโดยมีรายละเอียดอย่างน้อยดังต่อไปนี้(๑)วัตถุประสงค์ในการดำเนินงานเครื่องปฏิกรณ์ปรมาณูวิจัย(๒)ชนิด ประเภท และขนาดพิกัดกำลังของเครื่องปฏิกรณ์ปรมาณูวิจัย(๓)องค์ประกอบสำคัญของเครื่องปฏิกรณ์ปรมาณูวิจัย ซึ่งต้องมีข้อมูลดังนี้เป็นอย่างน้อย-ค่ารีแอคติวิตี (Reactivity)-ระดับกำลังและความสามารถในการแลกเปลี่ยนความร้อนออกจากระบบ (Power Level and Heat Removal)-ชนิดองค์ประกอบของเชื้อเพลิงนิวเคลียร์ (Fuel Elements)-ผลผลิตการแบ่งแยกนิวเคลียส (Fission Products)-ประเภทของอาคารคลุมเครื่องปฏิกรณ์หรือสิ่งกักกั้นเครื่องปฏิกรณ์ปรมาณูวิจัย(Containment/Confinement)-ชนิดของอุปกรณ์การทดลอง (Experimental Devices)(๔)ปริมาณต้นกำเนิดสารกัมมันตรังสี (Source Term) จากเครื่องปฏิกรณ์ปรมาณูวิจัย(๕)เจ้าของผู้มีอำนาจและเอกสารกรรมสิทธิ์ในที่ดินหรือสถานที่ตั้งเครื่องปฏิกรณ์ปรมาณูวิจัย(๖)รายงานผลการศึกษาคุณลักษณะเฉพาะของสถานที่ตั้งเครื่องปฏิกรณ์ปรมาณูวิจัยทั้งนี้ผู้ยื่นขออนุญาตต้องระบุชนิดและปริมาณของสารกัมมันตรังสีที่ปลดปล่อยออกจากเครื่องปฏิกรณ์ปรมาณูวิจัยทั้งทางตรงและทางอ้อมรวมทั้งการคำนวณค่าการปลดปล่อยสารกัมมันตรังสีของเครื่องปฏิกรณ์ปรมาณูวิจัยทั้งในสภาวะการเดินเครื่องปกติและสภาวะอุบัติเหตุข้อ๘ ผู้ยื่นขออนุญาตต้องใช้วิธีที่เหมาะสมเพื่อนำมาใช้ในการคำนวณและกำหนดอันตรายที่ส่งผลกระทบด้านความปลอดภัยของเครื่องปฏิกรณ์ปรมาณูวิจัยโดยวิธีดังกล่าวจะต้องผ่านการพิสูจน์ความถูกต้องเรียบร้อยแล้วและเป็นวิธีที่ทันสมัยรวมทั้งสามารถปรับให้ใช้ได้กับลักษณะและสภาพของสถานที่ตั้งที่ยื่นขออนุญาตข้อ๙ ในกรณีสถานที่ตั้งที่ไม่เหมาะสมหรือสถานที่ตั้งที่ควรหลีกเลี่ยงผู้ขออนุญาตต้องแสดงให้เห็นว่าสามารถออกแบบและป้องกันทางวิศวกรรมเพื่อให้เกิดความปลอดภัยต่อประชาชนและสิ่งแวดล้อมระหว่างการดำเนินงานของเครื่องปฏิกรณ์ปรมาณูวิจัยเสนอต่อคณะกรรมการหรือให้ข้อมูลตามที่พนักงานเจ้าหน้าที่หรือคณะกรรมการร้องขอข้อ๑๐ ผู้ยื่นขออนุญาตต้องพิจารณาความปลอดภัยและความเหมาะสมของสถานที่ตั้งในประเด็นของการก่อวินาศกรรมการโจมตีจากอาวุธพิสัยไกลหรือจากการขนส่งวัสดุอันตรายจากเส้นทางคมนาคมทั้งทางบกและทางน้ำตลอดจนวิธีการหรือภัยอันตรายอื่นหมวด ๑ข้อมูลสำหรับยื่นประกอบการพิจารณา ข้อ๑๑ ข้อมูลที่ผู้ขออนุญาตนำมาใช้ต้องเป็นข้อมูลที่เป็นปัจจุบันและย้อนไปไม่เกิน๕ ปี นับจากวันที่ขออนุญาต เว้นแต่ได้กำหนดไว้เป็นอย่างอื่นข้อ๑๒ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูลคุณสมบัติของทำเลที่ตั้งทางธรณีวิทยาดังต่อไปนี้(๑)ข้อมูลทางธรณีวิทยาทั่วไป ได้แก่ โครงสร้างทางธรณีวิทยาของพื้นที่ลักษณะของผิวดินลำดับชั้นหิน (Stratigraphic) กายภาพของชั้นหิน (Lithologic) การอ่อนตัวของดินเนื่องจากของเหลวในดิน (Soil Liquefaction) ตลอดจนเสถียรภาพของลาดดิน (Slope Instability) และรอยเลื่อนทางธรณีวิทยา (Fault) ในรัศมี ๓๒๐กิโลเมตร(๒)ข้อมูลการเกิดแผ่นดินไหวขนาดสูงสุดรวมทั้งข้อมูลความเสี่ยงที่จะเกิดแผ่นดินไหวในอนาคตและผลการประเมินความเสี่ยงในบริเวณสถานที่ที่ขออนุญาตและบริเวณใกล้เคียงข้อ๑๓ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูลคุณสมบัติของทำเลที่ตั้งทางอุทกวิทยาดังต่อไปนี้(๑)ข้อมูลลักษณะทางอุทกวิทยาของแหล่งน้ำบนผิวดิน (Surface Water) ในพื้นที่ทั้งที่เป็นแหล่งน้ำตามธรรมชาติและแหล่งน้ำซึ่งมนุษย์สร้างขึ้นเช่น แม่น้ำ คลอง ทะเลสาบอ่างเก็บน้ำ หรือเขื่อนพร้อมทั้งขนาด ความจุอัตราการไหลของน้ำทิศทางการไหลของน้ำ และแผนการบริหารจัดการน้ำของพื้นที่ ตลอดจนข้อมูลการใช้ประโยชน์ของแหล่งน้ำผิวดินที่ปรากฏในบริเวณที่ขออนุญาต(๒)ข้อมูลลักษณะทางอุทกวิทยาของแหล่งน้ำใต้ดิน (Ground Water) ในพื้นที่ซึ่งต้องรวมถึงการอธิบายเกี่ยวกับลักษณะการเกิดของแหล่งน้ำใต้ดินการเชื่อมต่อกันระหว่างแหล่งน้ำใต้ดินกับแหล่งน้ำบนผิวดินการใช้ประโยชน์ของแหล่งน้ำใต้ดิน ผลการสำรวจแหล่งน้ำใต้ดินผลการประเมินอัตราการไหลของน้ำ ทิศทางการไหลของน้ำ อัตราการซึมผ่านดินของน้ำที่ปรากฏในบริเวณที่ขออนุญาต ตลอดจนการเก็บข้อมูลและตัวอย่างพร้อมทั้งวิเคราะห์คุณลักษณะทางกายภาพองค์ประกอบทางเคมี และแบบจำลอง (Models) สำหรับการวิเคราะห์ผลกระทบที่เกี่ยวข้องกับแหล่งน้ำใต้ดินเช่น การเปลี่ยนแปลงระดับของแหล่งน้ำหรือการปนเปื้อนของสารกัมมันตรังสีลงสู่แหล่งน้ำ เป็นต้น(๓)ข้อมูลทางอุทกวิทยา การเกิดอุทกภัย (Floods) และสถิติปริมาณน้ำในพื้นที่ย้อนหลังอย่างน้อย๑๐ ปี หากสถานที่ตั้งอยู่ใกล้ชายฝั่งทะเลหรือแหล่งน้ำขนาดใหญ่ผู้ขออนุญาตต้องยื่นข้อมูลระดับน้ำขึ้นน้ำลง(Tides) คลื่นยักษ์ (Swell) คลื่นลม (Waves) สึนามิ (Tsunami) คลื่นน้ำกระฉอก (Seiche) ข้อมูลทางสมุทรศาสตร์ คุณภาพน้ำทะเลการไหลหมุนเวียนของน้ำทะเลและข้อมูลอื่นที่เกี่ยวข้องกับน้ำทะเล ตลอดจนคลื่นน้ำที่เกิดจากแผ่นดินไหวหรือปรากฏการณ์ทางธรณีวิทยาอื่นๆ เพิ่มเติมด้วย(๔)ผลการประเมินหาความเป็นไปได้ที่จะเกิดน้ำท่วมจากปรากฏการณ์ธรรมชาติ และน้ำท่วม หรือคลื่นน้ำที่เกิดจากเขื่อนหรืออ่างเก็บน้ำขนาดใหญ่พังทลายตลอดจนแนวระบายน้ำข้อ๑๔ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูลคุณสมบัติของทำเลที่ตั้งทางอุตุนิยมวิทยาได้แก่ ความเร็วและทิศทางลม (Wind Speed and Direction) อุณหภูมิของอากาศ (Ambient Temperature) ความชื้นในอากาศ (Atmospheric Moisture) ความกดอากาศ ปริมาณน้ำฝน (Precipitation) แนวร่องมรสุม โดยเก็บข้อมูลอย่างต่อเนื่องเป็นระยะเวลาไม่น้อยกว่า ๑ ปีทั้งนี้ข้อมูลดังกล่าวต้องไม่นานกว่า ๑๐ ปี ตลอดจนข้อมูลปรากฏการณ์ฟ้าผ่า (Lightning) การเกิดไต้ฝุ่น (Typhoon) และพายุโซนร้อน (Tropical Strom) ในรัศมี ๑๐๐ กิโลเมตรของบริเวณที่ขออนุญาตข้อ๑๕ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตทำการสำรวจข้อมูลและประเมินผลกระทบที่เกี่ยวข้องกับการแพร่กระจายของสารกัมมันตรังสีในลักษณะต่างๆ ดังนี้(๑)ข้อมูลการใช้พื้นที่เพื่อการเกษตร ปศุสัตว์ ธุรกิจ ที่อยู่อาศัย และการใช้พื้นที่เพื่อกิจกรรมอื่นทั้งขนาดของพื้นที่ชนิดและปริมาณผลผลิต(๒)ผลประเมินการแพร่กระจายของสารกัมมันตรังสีที่มีการปลดปล่อยทางอากาศและทางน้ำตลอดจนเส้นทางที่สารกัมมันตรังสีจะปนเปื้อนเข้าไปสู่วัฏจักรอาหารทั้งทางตรงและทางอ้อม(๓)การประเมินผลการแพร่กระจายของสารกัมมันตรังสีที่มีการปลดปล่อยทั้งทางอากาศและทางน้ำตาม (๒) ต้องมีรายละเอียดข้อมูลของชนิด ประเภท ปริมาณและลักษณะของสารกัมมันตรังสีที่เกิดจากการดำเนินกิจกรรมของเครื่องปฏิกรณ์ปรมาณูวิจัยโดยอาศัยข้อมูลที่เป็นปัจจุบันและประเมินผลด้วยแบบจำลองที่เหมาะสมข้อ๑๖ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูลทางนิเวศวิทยาของทั้งพืชและสัตว์ในอาณาบริเวณที่ขออนุญาตเช่น ชนิด ปริมาณ ความหนาแน่น แหล่งที่อยู่อาศัย การอพยพย้ายถิ่นตลอดจนข้อมูลพืชและสัตว์ที่ใกล้สูญพันธุ์ที่ปรากฏในบริเวณที่ขออนุญาต แล้วแต่กรณีข้อ๑๗ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูล โบราณสถาน สถาปัตยกรรมที่สำคัญเขตอนุรักษ์พันธุ์สัตว์ป่าแหล่งทรัพยากรธรรมชาติ และสถานที่สำคัญทางธรรมชาติทางศาสนา หรือทางวัฒนธรรม เป็นต้นในบริเวณที่ขออนุญาต แล้วแต่กรณีข้อ๑๘ ให้ผู้ขออนุญาตยื่นข้อมูลความเสี่ยงอันตรายที่เกิดจากบริการสาธารณะและสาธารณูปโภคของบริเวณสถานที่ตั้งดังนี้(๑)ระบบน้ำ ตัวอย่างเช่น ระบบจ่ายน้ำเพื่อการอุปโภคบริโภค ระบบน้ำดับเพลิงระบบน้ำเสียระบบระบายน้ำ และน้ำที่เตรียมไว้ใช้สำหรับเครื่องปฏิกรณ์ปรมาณูวิจัยเป็นต้น(๒)ระบบไฟฟ้า ตัวอย่างเช่นที่ตั้งของสายส่งจ่ายไฟฟ้าจากภายนอกและการเชื่อมต่อเข้ามาภายในเครื่องปฏิกรณ์ปรมาณูวิจัยเสถียรภาพของระบบไฟฟ้า ระบบไฟฟ้าสำรองที่เตรียมไว้สำหรับเครื่องปฏิกรณ์ปรมาณูวิจัยข้อ๑๙ ในกรณีการขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ผู้ยื่นขออนุญาตต้องแสดงแผนรองรับเหตุฉุกเฉินทางนิวเคลียร์และรังสีและกำหนดเขตรองรับแผนฉุกเฉิน (Emergency Planning Zone) ซึ่งประกอบด้วยเขตดังต่อไปนี้(๑)เขตการได้รับรังสีจากทางอากาศ (Plume Exposure Pathway) ในรัศมี ๑๖ กิโลเมตร โดยรอบเครื่องปฏิกรณ์ปรมาณูวิจัย(๒)เขตการได้รับรังสีจากการดื่มกิน (Ingestion Pathway) ในรัศมี ๘๐ กิโลเมตร โดยรอบเครื่องปฏิกรณ์ปรมาณูวิจัยข้อ๒๐ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตยื่นข้อมูลการกำหนดขอบเขตความหนาแน่นและการกระจายตัวประชากรของอาณาบริเวณพื้นที่ที่ขออนุญาตอันได้แก่(๑)การกำหนดพื้นที่หวงห้าม พื้นที่ระวังเหตุ และระยะห่างจากจุดศูนย์กลางชุมชน ตามข้อ๒๕(๒)ผลการสำรวจข้อมูลสำมะโนประชากรที่เชื่อถือได้และทันสมัยของอาณาบริเวณที่ขออนุญาตโดยจัดทำแผนที่ประชากรซึ่งมีเครื่องปฏิกรณ์ปรมาณูวิจัยเป็นจุดศูนย์กลางแล้วแบ่งวงกลมเป็นส่วนละ๒๒.๕ องศาทุกทิศทาง(๓)การคำนวณอัตราการเจริญเติบโตหรือการเปลี่ยนแปลงทางประชากรศาสตร์ในอาณาบริเวณพื้นที่ที่ขออนุญาต(๔)การวิเคราะห์ข้อมูลการกระจายตัวของประชากรซึ่งอาจได้รับผลกระทบทางรังสีตามทิศทางและระยะห่างจากเครื่องปฏิกรณ์ปรมาณูวิจัยทั้งในสถานการณ์ปกติและฉุกเฉิน(๕)ข้อมูลทางเกษตรกรรม ประมง อุตสาหกรรมโรงพยาบาล สถานศึกษา ทัณฑสถาน เรือนจำ สถานสงเคราะห์ หน่วยงานราชการและสถานที่สาธารณะในพื้นที่ใกล้เคียงข้อ๒๑ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ยื่นขออนุญาตยื่นข้อมูลที่เกี่ยวข้องกับเส้นทางคมนาคมทางอากาศเช่น เส้นทางการบินหรือแนวขึ้นลงของอากาศยาน จำนวนอากาศยานที่ขึ้นลงต่อปีประเภทลักษณะของอากาศยาน เป็นต้น พร้อมทั้งประเมินความเสี่ยงอันตรายของเครื่องปฏิกรณ์ปรมาณูวิจัยอันอาจเกิดขึ้นจากการพุ่งชนของอากาศยาน(Aircraft Crash) ตามเงื่อนไขดังนี้(๑)หากระยะห่างของสถานที่ตั้งเครื่องปฏิกรณ์ปรมาณูวิจัยที่ขออนุญาตกับสนามบินพาณิชย์ไม่เกิน๑๖ กิโลเมตร(๒)หากระยะห่างของสถานที่ตั้งเครื่องปฏิกรณ์ปรมาณูวิจัยที่ขออนุญาตกับสนามบินที่ใช้ทางการทหารไม่เกิน๘ กิโลเมตรข้อ๒๒ ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ยื่นขออนุญาตยื่นข้อมูลที่เกี่ยวข้องกับกิจกรรมที่อาจก่อให้เกิดการระเบิด(Explosion) อย่างรุนแรงในอาณาบริเวณที่ขออนุญาต เช่น โรงกลั่นน้ำมัน คลังเก็บน้ำมันคลังเก็บสรรพาวุธสถานที่เก็บวัตถุระเบิดและสถานที่ซึ่งอาจทำให้เกิดการระเบิดจากก๊าซหรือวัตถุไวไฟเช่น โรงงานเคมี โรงแยกก๊าซ แนวท่อขนส่งก๊าซหรือวัตถุไวไฟ แล้วแต่กรณีพร้อมทั้งประเมินความเสี่ยงอันตรายของเครื่องปฏิกรณ์ปรมาณูวิจัยอันอาจเกิดขึ้นจากการระเบิดโดยแสดงในรูปแรงอัดสูง (Overpressure) และความเป็นพิษของสารเคมี(Toxicity) ตามเงื่อนไขดังนี้(๑)หากระยะห่างของสถานที่ตั้งเครื่องปฏิกรณ์ปรมาณูวิจัยที่ขออนุญาตกับสถานที่ซึ่งอาจก่อให้เกิดการระเบิดอย่างรุนแรงไม่เกิน๕ กิโลเมตร(๒)หากระยะห่างของสถานที่ตั้งเครื่องปฏิกรณ์ปรมาณูวิจัยที่ขออนุญาตกับสถานที่ซึ่งอาจก่อให้เกิดการระเบิดจากก๊าซหรือวัตถุไวไฟไม่เกิน๘ กิโลเมตรข้อ๒๓ ให้ผู้ยื่นขออนุญาตแจ้งข้อมูลแผนการพัฒนาพื้นที่การก่อสร้างเส้นทางคมนาคมหรือการดำเนินโครงการขนาดใหญ่ที่อาจเกิดขึ้นในอนาคตหรือที่สามารถทราบล่วงหน้าได้ต่อคณะกรรมการข้อ๒๔ ผู้ขออนุญาตต้องจัดทำข้อมูลและแผนที่ในลักษณะต่างๆ ดังนี้(๑)แผนที่ทางธรณีวิทยาที่มาตราส่วนต่าง ๆ(๒)แผนที่พิเศษ (Thematic Maps) เช่น แผนที่ธรณีแปรสัณฐาน (Tectonic Map) แผนที่ธรณีแปรสัณฐานใหม่ (Neotectonic Map) แผนที่ธรณีฟิสิกส์ (Geophysical Map) เป็นต้น ยกเว้นการขออนุญาตเครื่องปฏิกรณ์ปรมาณูวิจัยใน(๑) ตามข้อ ๕(๓)แผนที่ทางประชากรศาสตร์(๔)ภาพถ่ายทางอากาศและภาพถ่ายจากดาวเทียม(๕)ข้อมูลระดับรังสีอ้างอิง (Baseline Radiological Levels)ในกรณีขออนุญาตเครื่องปฏิกรณ์ปรมาณูวิจัยตามข้อ๕ (๒) (๓) และ (๔) ให้ผู้ขออนุญาตทำการสำรวจและเก็บข้อมูลตลอดจนจัดทำแผนที่ของพื้นที่โดยแบ่งรายละเอียดออกเป็น ๔ ระดับดังนี้๑.ระดับภูมิภาค (Regional) โดยรวบรวมข้อมูลที่รัศมี ๑๕๐ กิโลเมตร หรือมากกว่า และใช้อัตราส่วนของแผนที่๑ : ๕๐๐,๐๐๐๒.ระดับอนุภูมิภาค (Near Regional) โดยรวบรวมข้อมูลที่รัศมีไม่น้อยกว่า ๒๕กิโลเมตร และใช้อัตราส่วนของแผนที่ ๑ : ๕๐,๐๐๐๓.ระดับท้องที่ (Site Vicinity) โดยรวบรวมข้อมูลที่รัศมี ๕ กิโลเมตรและใช้อัตราส่วนของแผนที่ ๑ : ๕,๐๐๐๔.ในบริเวณสถานที่ตั้ง (Site Area) โดยรวบรวมข้อมูลที่รัศมี ๑ ตารางกิโลเมตรและใช้อัตราส่วนของแผนที่ ๑ : ๕๐๐หมวด ๒เกณฑ์มาตรฐานสำหรับผลกระทบจากเหตุการณ์ภายนอก ข้อ๒๕ ผู้ยื่นขออนุญาตต้องมีระยะรัศมีจากเครื่องปฏิกรณ์ปรมาณูวิจัยไปยังพื้นที่อื่นตามระดับกำลังของเครื่องปฏิกรณ์ปรมาณูวิจัยในข้อ๕ อย่างน้อยตามตารางที่ ๑ตารางที่๑ ระยะรัศมีที่เหมาะสมของเครื่องปฏิกรณ์ปรมาณูวิจัยเครื่องปฏิกรณ์ปรมาณูวิจัยพื้นที่หวงห้าม(กิโลเมตร)พื้นที่ระวังเหตุ(กิโลเมตร)ระยะห่างจากจุดศูนย์กลางชุมชน(กิโลเมตร)(๑) และ (๒)๐.๐๗๐.๒๕๐.๓๓(๓)๐.๓๘๒.๑๖๒.๘๘(๔)๐.๔๕๓.๔๒๔.๕๖ข้อ๒๖ ในกรณีขออนุญาตเครื่องปฏิกรณ์ปรมาณูวิจัยใน(๒) (๓) และ (๔) ตามข้อ ๕ หากบริเวณรัศมี ๓๒๐กิโลเมตรจากสถานที่ตั้งมีรอยเลื่อนที่มีพลัง (Active Fault) ให้ผู้ยื่นขออนุญาตพิจารณาความยาวน้อยที่สุดของรอยเลื่อนตามตารางที่๒ เพื่อใช้ในการคำนวณสำหรับกำหนดค่าการดับเครื่องปฏิกรณ์อย่างปลอดภัยจากแผ่นดินไหว(Safe Shutdown Earthquake)ตารางที่๒ ค่าความยาวของรอยเลื่อนที่น้อยที่สุดกับระยะห่างจากสถานที่ตั้งระยะทางจากสถานที่ตั้ง (กม.)ความยาวน้อยที่สุด (กม.)๐ ๓๒๑.๖๓๒ ๘๐๘๘๐ ๑๖๐๑๖๑๖๐ ๒๔๐๓๒๒๔๐ - ๓๒๐๖๔ข้อ๒๗ ผู้ขออนุญาตต้องมีการสำรวจการสั่นไหวของพื้นผิว(Vibratory Ground Motion) เพื่อให้ได้ข้อมูลสำหรับหาค่าการดับเครื่องปฏิกรณ์ปรมาณูวิจัยโดยอัตโนมัติที่ปลอดภัยในกรณีที่เกิดแผ่นดินไหวแต่ทั้งนี้ เครื่องปฏิกรณ์ปรมาณูวิจัยต้องได้รับการออกแบบให้ทนต่อแผ่นดินไหวได้อย่างน้อย๐.๑๕ g (Constant of Gravity)ข้อ๒๘ ผู้ยื่นขออนุญาตต้องประเมินความเสี่ยงอันตรายของเครื่องปฏิกรณ์ปรมาณูวิจัยที่เกิดจากเหตุการณ์ภายนอกตามระดับกำลังของเครื่องปฏิกรณ์ปรมาณูวิจัยในข้อ ๕โดยโอกาสที่เกิดเหตุการณ์ขึ้นต่อปี ต้องไม่มากกว่าค่าตามตารางที่ ๓ตารางที่๓ ค่าความเสี่ยงอันตรายของเครื่องปฏิกรณ์ปรมาณูวิจัยจากเหตุการณ์ภายนอกเหตุการณ์ภายนอก(๑)(๒)(๓)(๔)แผ่นดินไหว๒ x ๑๐-๓ครั้งต่อปี๑ x ๑๐-๓ครั้งต่อปี๕ x ๑๐-๔ครั้งต่อปี๑ x ๑๐-๔ครั้งต่อปีลมพายุ๒ x ๑๐-๒ครั้งต่อปี๒ x ๑๐-๒ครั้งต่อปี๑ x ๑๐-๓ครั้งต่อปี๑ x ๑๐-๔ครั้งต่อปีพายุหมุน--๒ x ๑๐-๕ครั้งต่อปี๒ x ๑๐-๖ครั้งต่อปีอุทกภัย๒ x ๑๐-๓ครั้งต่อปี๕ x ๑๐-๔ครั้งต่อปี๑ x ๑๐-๔ครั้งต่อปี๑ x ๑๐-๕ครั้งต่อปีอากาศยานพุ่งชน--๑ x ๑๐-๔ครั้งต่อปี๑ x ๑๐-๕ครั้งต่อปีการระเบิดที่รุนแรง-๑ x ๑๐-๗ครั้งต่อปี๑ x ๑๐-๗ครั้งต่อปี๑ x ๑๐-๗ครั้งต่อปีข้อ๒๙ ให้เลขาธิการสำนักงานปรมาณูเพื่อสันติเป็นผู้รักษาการตามระเบียบนี้ประกาศ ณ วันที่ ๑๙มิถุนายน พ.ศ. ๒๕๕๙สมคิด จาตุศรีพิทักษ์รองนายกรัฐมนตรีประธานกรรมการพลังงานปรมาณูเพื่อสันติปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๐ ง/หน้า ๓๑/๒ สิงหาคม ๒๕๕๙